**TARYBOS SPRENDIMO PROJEKTO**

**„DĖL VILNIAUS MIESTO SAVIVALDYBĖS 2018 METŲ BIUDŽETO TVIRTINIMO“**

## AIŠKINAMASIS RAŠTAS

## 2018-01-10

## 1. Parengto teisės akto projekto tikslas ir uždaviniai.

## Patvirtinti Vilniaus miesto savivaldybės 2018 metų biudžetą.

**2. Šiuo metu galiojančios ir teikiamu klausimu siūlomos naujos teisinio reguliavimo nuostatos.**

Vadovaujantis LR Vietos savivaldos ir Biudžeto sandaros įstatymais,savivaldybių biudžetai tvirtinami kasmet Savivaldybės tarybos sprendimu.

Vilniaus miesto savivaldybės 2018 metų biudžeto projektas parengtas vadovaujantis LR vietos savivaldos įstatymu, LR biudžeto sandaros įstatymu, LR savivaldybių biudžetų pajamų nustatymo metodikos įstatymu (toliau – Metodikos įstatymas), LR 2018 metų valstybės biudžeto ir savivaldybių biudžetų finansinių rodiklių patvirtinimo įstatymu (toliau – Finansinių rodiklių įstatymas), LR fiskalinės sutarties įgyvendinimo konstituciniu įstatymu, LRV nutarimu „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“ bei kitais LR įstatymais ir teisės aktais, o taip pat Vilniaus miesto savivaldybės tarybos 2015-11-11 sprendimu Nr. 1-234 „Dėl Vilniaus miesto savivaldybės veiklos 2015–2019 metais svarbiausių krypčių nustatymo“ bei Savivaldybės administracijos atitinkamų padalinių pajamų prognozėmis.

Sprendimo projekte Savivaldybės 2018 metų biudžeto planuojamos pajamos – 551948,2 tūkst. Eur, numatyti asignavimai – 583162,6 tūkst. Eur, asignavimai viršija pajamas – 31214,4 tūkst. Eur apyvartos lėšų likučiais 2018-01-01. Metų bėgyje Savivaldybės biudžetas dar pasipildys dotacijomis iš valstybės biudžeto bei Europos Sąjungos finansinės paramos lėšomis.

**Naujovė.** Vadovaujantis Finansinių rodiklių įstatymo 4 straipsnio 3 dalimi 2018 metais Savivaldybių tarybos gali įgalioti Savivaldybės administracijos direktorius patikslinti patvirtintus savivaldybių biudžetus, atsižvelgiant į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas. Tai leistų greičiau ir efektyviau panaudoti gautas valstybės biudžeto dotacijų ir Europos Sąjungos finansinės paramos lėšas valstybės perduotoms savivaldybėms funkcijoms vykdyti ir projektams finansuoti.

**2.1. Savivaldybės 2018 metų biudžeto finansiniai šaltiniai (1, 2, 3, 4, 5 priedai).**

Savivaldybės 2018 metų biudžeto projekte planuojami finansiniai šaltiniai sudarys 583162,6 tūkst. Eur, tai 72630,1 tūkst. Eur daugiau negu buvo patvirtinta 2017 metų biudžete, iš jų planuojama: 551948,2 tūkst. Eur – biudžeto pajamų (t. sk. 390842,0 tūkst. Eur – biudžeto pajamos Savivaldybės savarankiškoms funkcijoms vykdyti, 158718,4 tūkst. Eur – valstybės biudžeto specialios tikslinės dotacijos 2387,8 tūkst. Eur – Europos Sąjungos finansinės paramos lėšos), 31214,4 tūkst. Eur – apyvartos lėšų likučių 2018-01-01 (1 priedas).

Vadovaujantis Finansinių rodiklių įstatymu, Vilniaus miesto savivaldybės prognozuojamos 2018 metais gauti pajamos sudarys 341282,0 tūkst. Eur, tai 52866,0 tūkst. Eur arba 18,3 proc. daugiau negu buvo numatyta 2017 metų Įstatyme (2 priedas).

Savivaldybė prie 2018 metų Finansinių rodiklių įstatyme numatytų prognozuojamų pajamų (341282,0 tūkst. Eur) papildomai planuoja gauti 49560,0 tūkst. Eur pajamų, kurios nėra tvirtinamos Finansinių rodiklių įstatymu, tačiau gaunamos į Savivaldybės biudžetą, vadovaujantis LR biudžeto sandaros įstatymu ir kitais teisės aktais, todėl Savivaldybė turi numatyti šias pajamas tvirtindama biudžetą, iš jų **papildomai planuojama:** 1200,0 tūkst. Eur – mokesčių už aplinkos teršimą, 360,0 tūkst. Eur – mokesčių už valstybinius gamtos išteklius, 3060,1 tūkst. Eur – pajamų už patalpų nuomą (t.sk. 2300,0 tūkst. Eur – Savivaldybės patalpų nuoma ir 760,1 tūkst. Eur – biudžetinių įstaigų patalpų nuoma), 16085,9 tūkst. Eur – biudžetinių įstaigų įmokų už išlaikymą švietimo, socialinės apsaugos ir kitose įstaigose, 18332,0 tūkst. Eur – pajamų iš vietinių rinkliavų, 200,0 tūkst. Eur – želdynų atkuriamosios vertės lėšų (už iškirstus medžius), 1750,0 tūkst. Eur – pajamų už valstybinės žemės pardavimą, 2572,0 tūkst. Eur – pajamų už gyventojų išsiperkamus Savivaldybės gyvenamuosius būstus, 6000,0 tūkst. Eur – pajamų už privatizuojamą Savivaldybės turtą (3 priedas).

Taigi visos Savivaldybės 2018 metų biudžeto pajamos savarankiškoms funkcijoms vykdyti su papildomai planuojamomis pajamomis sudarys 390842,0 tūkst. Eur, t. y. 55384,3 tūkst. Eur arba 16,5 proc. daugiau negu patvirtinta 2017 m. (3 priedas).

Savivaldybės 2018 metų biudžeto projekte numatyta gauti 161106,2 tūkst. Eur dotacijų, iš jų 158718,4 tūkst. Eur valstybės biudžeto specialių tikslinių dotacijų ir 2387,8 tūkst. Eur – ES finansinės paramos lėšų.

Visas Savivaldybės 2018 metų biudžeto pajamų planas su dotacijomis sudarys 551948,2 tūkst. Eur, t. y. 82646,7 tūkst. Eur arba 17,6 proc. daugiau negu patvirtinta 2017 m. (4 priedas).

**Savivaldybės 2018 metų biudžeto pajamas sudarys:** 333418,0 tūkst. Eur, t. y. 60,4proc. – mokesčiai, 47102,0 tūkst. Eur, t. y. 8,5 proc. – kitos pajamos, 10322,0 tūkst. Eur, t. y. 1,9 proc. – materialiojo ir nematerialiojo turto realizavimo pajamos, 161106,2 tūkst. Eur, t. y. 29,2 proc. – dotacijos (4, 5 priedai).

**Mokesčiai.**

Mokesčių pajamos Savivaldybės 2018 m. biudžete sudarys 333418,0 tūkst. Eur, tai 41257,0 tūkst. Eur daugiau negu patvirtinta 2017 m.

Pagrindinis rodiklis, lemiantis Savivaldybės mokesčių biudžeto apimtį, yra Finansinių rodiklių įstatymu tvirtinama GPMdalis (proc.), tenkanti savivaldybių biudžetams. Pagal 2018 metų Finansinių rodiklių įstatymą, savivaldybių biudžetams 2018 metais bus skiriama **82,82 proc.** (2017 m. yra patvirtinta 78,17 proc.) GPM mokesčio įplaukų nuo visų šio mokesčio įplaukų į konsoliduotus valstybės biudžetą ir savivaldybių biudžetus (palyginus su 2017 m. didėja 4,65 procentinio punkto), kurį sudaro **pastovioji dalis – 78,45 proc. ir kintamoji dalis – 4,37 proc.**

|  |  |  |  |  |  |
| --- | --- | --- | --- | --- | --- |
| **tūkst. Eur** | | | | | |
| **Eil. Nr.** | **GPM pajamos** | **2017 m. patvirtintas GPM planas** | **2018 m. GPM planas** | **2018 m. palyginimas su 2017 m.** | **%** |
|  | GPM surenkamas Vilniaus miesto savivaldybės teritorijoje | 611 573,0 | 748 118,0 | 136 545,0 | 22,3 |
|  | (procentais) | 100,0 | 100,0 |  |  |
|  | GPM dalis, tenkanti savivaldybių biudžetams, pagal Finansinių rodiklių įstatymus | 478 067,0 | 619 591,0 | 141 524,0 | 29,6 |
|  | (procentais) | 78,17 | 82,82 | 4,65 |  |
|  | - GPM pastovioji dalis | 478 067,0 | 486 069,0 | 8 002,0 | 1,7 |
|  | (procentais) | 78,17 | 78,45 | 0,28 |  |
|  | - GPM kintamoji dalis |  | 27 076,0 | 27 076,0 |  |
|  | (procentais) |  | 4,37 | 4,37 |  |
| **1.** | **GPM pastovioji dalis** (pajamų mažėjimuikompensuoti dėl Seimo ir Vyriausybės priimtų sprendimų), iš jos: | **244 148,0** | **282 189,0** | **38 041,0** | **15,6** |
| **1.1.** | **GPM, tenkantis Vilniaus m. savivaldybei** pagal Finansinių rodiklių įstatymais numatytą procentinę dalį | **219 624,0** | **261 408,0** | **41 784,0** | **19,0** |
|  | (procentais) | **45,94** | **53,78** | **7,84** |  |
| **1.2.** | **GPM dalis išlaidų struktūrų skirtumams išlyginti** (pagal demografinius, socialinius ir kitus rodiklius) | **24 524,0** | **20 781,0** | **-3 743,0** | **-15,3** |
| **2.** | **GPM kintamoji dalis** (išlaidų pokyčiams kompensuoti dėl Seimo ir Vyriausybės priimtų sprendimų) |  | **7 029,0** | **7 029,0** |  |
|  | **IŠ VISO GPM pagal Finansinių rodiklių įstatymus (1+2)** | **244 148,0** | **289 218,0** | **45 070,0** | **18,5** |

GPM dalis, tenkanti Vilniaus miesto savivaldybei su valstybės iždo pajamomis, sudarys 486069,0 tūkst. Eur (t. y. 78,45 proc.) nuo visų šio mokesčio pajamų, surenkamų Vilniaus miesto savivaldybės teritorijoje ir palyginti su 2017 metais didėja 8002,0 tūkst. Eur arba 1,7 proc.

**Prognozuojamos GPM pajamos Savivaldybės biudžetui sudarys 289218,0 tūkst. Eur, tai 45070,0 tūkst. Eur arba 18,5 proc. daugiau negu 2017 m., iš jų:**

**a) pastovioji GPM dalis** sudarys 282196,0 tūkst. Eur, ši GPM dalis koreguojama dėl Seimo ir Vyriausybės priimtų sprendimų **pajamų mažėjimui** kompensuoti, iš jos:

- 261408,0 tūkst. Eur – GPM dalis, tenkantis Vilniaus miesto savivaldybei pagal Finansinių rodiklių įstatyme numatytą procentą – **53,78 proc.** (lyginant su 2017 m. didėja 7,84 procentinio punkto), tai 41784,0 tūkst. Eur arba 19,0 proc. daugiau negu 2017 m.

- 20781,0 tūkst. Eur – GPM išlaidų struktūrų skirtumams išlyginti (pagal savivaldybės demografinius, socialinius ir kitus rodiklius), tai 3743,0 tūkst. Eur arba 15,3 proc. mažiau negu 2017 m.

**b) kintamoji GPM dalis** sudarys 7029,0 tūkst. Eur, ši GPM dalis skirta Savivaldybės **išlaidų pokyčių** finansiniams ištekliams papildyti pagal Seimo ir Vyriausybės priimtus sprendimus, iš jų: 2635,0 tūkst. Eur – valstybės ir savivaldybių įstaigų darbuotojų darbo apmokėjimo įstatymui laipsniškai įgyvendinti, 1350,0 tūkst. Eur – minimalios mėnesinės algos padidinimui, 1543,0 tūkst. Eur – pagal teisės aktus perduotoms savivaldybėms perduotoms įstaigoms finansuoti, 427,0 tūkst. Eur – valstybės tarnautojams grąžintino neišmokėto darbo užmokesčio 20 proc. daliai išmokėti, 1074,0 tūkst. Eur – pareiginės algos baziniam dydžiui padidinti.

Iš turto mokesčių į Savivaldybės biudžetą 2018 metais prognozuojama gauti 43000,0 tūkst. Eur, tai 9600,0 tūkst. Eur, arba 28,7 proc. daugiau negu patvirtinta 2017 m. Turto mokesčiai prognozuojami pagal Finansų ministerijos pateiktus 2018 metų prognozuojamus finansinius rodiklius.

Prognozuojama surinkti šiuos turto mokesčius: žemės mokesčio – 3508,0 tūkst. Eur t. y. 2008,0 tūkst. Eur daugiau negu 2017 metais (padidėjimas planuojamas dėl didėjančių apmokestinamų žemės sklypų plotų ir augančių žemės verčių); paveldimo turto mokesčio – 471,0 tūkst. Eur, t. y. 71,0 tūkst. Eur daugiau (didėja atsižvelgiant į kasmet didėjančias šio mokesčio faktines įplaukas); nekilnojamojo turto mokesčio – 39021,0 tūkst. Eur, t. y. 7521,0 tūkst. Eur daugiau negu patvirtinta 2017 metais (didėja atsižvelgiant į nekilnojamojo turto pastatų plėtrą).

Iš mokesčių už aplinkos teršimą planuojama surinkti 1200,0 tūkst. Eur.

**Kitos pajamos.**

Kitos pajamos Savivaldybės 2018 m. biudžete sudarys 47102,0 tūkst. Eur, tai 17118,3 tūkst. Eur daugiau negu patvirtinta 2017 m. Pajamos ženkliai didesnės, kadangi nuo 2018 m. pasikeitus Lietuvos Respublikos valstybės ir savivaldybių biudžetų pajamų ir išlaidų klasifikacijai valstybės ir vietinės rinkliavos iš mokesčių perkeliamos į kitas pajamas.

Kitose pajamose planuojama: 943,0 tūkst. Eur – dividendų už Savivaldybei priklausančias akcijas; 4600,0 tūkst. Eur – nuomos mokesčio už valstybinę žemę; 360,0 tūkst. Eur – mokesčių už valstybinius gamtos išteklius; 2300,0 tūkst. Eur – pajamų už Savivaldybės patalpų nuomą, t. y. 300,0 tūkst. Eur daugiau, kadangi pritraukiama naujų patalpų nuomininkų, pasirašomos naujos sutartys aukštesnėmis kainomis; 16846,0 tūkst. Eur – biudžetinių įstaigų pajamų iš patalpų nuomos ir įmokų už teikiamas paslaugas; 490,0 tūkst. Eur – valstybinės rinkliavos; 18332,0 tūkst. Eur – vietinės rinkliavos, t. y. 5409,0 tūkst. Eur daugiau (didėja, kadangi 2018 m. planuojama surinkti 9000,0 tūkst. Eur rinkliavos už komunalines atliekas iš atliekų turėtojų); 1688,0 tūkst. Eur – pajamų iš baudų, konfiskacijos, 1543,0 tūkst. Eur – kitų neišvardytų pajamų, t. y. 669,0 tūkst. Eur mažiau negu patvirtinta 2017 m. (mažėja, kadangi baigėsi sutartis su UAB „Vilniaus vandenys“, pagal kurią Savivaldybė kasmet gaudavo po 724,1 tūkst. Eur už šilumos tinklų nuomą).

**Materialiojo ir nematerialiojo turto realizavimo pajamos**.

Materialiojo ir nematerialiojo turto realizavimo pajamos 2018 m. Savivaldybės biudžete sudarys 10322,0 tūkst. Eur:

1750,0 tūkst. Eur – pajamų už parduotus valstybinės žemės sklypus, iš jų: 1450,0 tūkst. Eur – už valstybinės žemės sklypus (pagal Nacionalinės žemės tarnybos prie Žemės ūkio ministerijos Vilniaus miesto skyriaus pateiktą prognozę) ir 300,0 tūkst. Eur – už žemės sklypus, priskirtus pardavimo objektams (pagal Savivaldybės Turto departamento prognozę); 2572,0 tūkst. Eur – pastatų ir statinių realizavimo pajamų, tai pajamos už gyventojų išsiperkamus Savivaldybės būstus ir pagalbinio ūkio paskirties pastatus, šių pajamų planuojama 1572,0 tūkst. Eur daugiau negu 2017 m., kadangi išaugo gyventojų nuomojančių Savivaldybės būstus prašymų dėl būstų privatizavimo, šios pajamos naudojamos Savivaldybės socialinio būsto fondo plėtrai; 6000,0 tūkst. Eur – pajamų už privatizuojamą Savivaldybės turtą (2000,0 tūkst. Eur mažiau negu 2017 m., atsižvelgiant į numatomus parduoti Savivaldybės objektus).

**2.2. Sprendimo projekte 2018 metams iš viso planuojama 583162,6 tūkst. Eur asignavimų**, iš jų:

- iš biudžeto pajamų asignavimų – 390842,0 tūkst. Eur, t. y. 55384,3 tūkst. Eur daugiau negu 2017 m., iš jų: biudžeto pajamų asignavimų be spec. programų lėšų planuojama 358014,0 tūkst. Eur, t. y. 52125,0 tūkst. Eur daugiau negu 2017 metais; Aplinkos apsaugos rėmimo specialiajai programai – 1760,0 tūkst. Eur (240,0 tūkst. Eur daugiau); iš pajamų už biudžetinių įstaigų paslaugas ir išlaikymą švietimo socialinės apsaugos ir kitose įstaigose ir patalpų nuomą – 16846,0 tūkst. Eur, (547,3 tūkst. Eur daugiau); iš paramos lėšų socialinės infrastruktūros plėtrai – 900,0 tūkst. Eur (100,0 tūkst. Eur daugiau) iš pajamų už parduotus valstybinės žemės sklypus – 1750,0 tūkst. Eur (700,0 tūkst. Eur mažiau); iš komunalinių atliekų programos lėšų – 9000,0 tūkst. Eur (4500,0 tūkst. Eur daugiau) ir iš socialinio būsto fondo plėtros lėšų – 2572,0 (1428,0 tūkst. Eur mažiau) tūkst. Eur;

- iš valstybės biudžeto dotacijos ir Europos Sąjungos ir kitos tarptautinės finansinės paramos lėšų – 161106,2 tūkst. Eur;

- iš apyvartos lėšų likučių 2018-01-01 planuojama 31214,4 tūkst. Eur.

**Planuojant Savivaldybės 2018 metų asignavimus vadovautasi šiais kriterijais:**

- Valstybės biudžeto dotacijos numatytos vadovaujantis valstybės institucijų ir įstaigų priimtais teisės aktais;

- Europos Sąjungos ir kitos tarptautinės finansinės paramos lėšos numatytos atsižvelgiant į 2018 metais planuojamas gauti ir panaudoti lėšas;

- paskolų grąžinimas, įsiskolinimų mokėjimas pagal pasirašytas skolų atidėjimo sutartis, teisės aktais numatytų fiskalinių taisyklių laikymasis;

- bendrojo finansavimo užtikrinimas projektams, gaunantiems ES ir kitų tarptautinių fondų paramą;

- atsižvelgiant į finansines galimybes.

Sprendimo projekto atskiruose priedėliuose asignavimai tvirtinami:

1 priedėlyje pagal asignavimų valdytojus tvirtinami asignavimai programoms vykdyti iš visų savivaldybės biudžeto finansavimo šaltinių (biudžeto pajamų, valstybės biudžeto dotacijų, Europos Sąjungos ir kitos tarptautinės finansinės paramos lėšų, apyvartos lėšų likučių 2018-01-01), iš jų:

2 priedėlyje asignavimai iš savivaldybės biudžeto pajamų (be specialiųjų programų),

3 priedėlyje asignavimai iš valstybės biudžeto dotacijų ir Europos Sąjungos ir kitos tarptautinės finansinės paramos lėšų;

5 priedėlyje asignavimai iš specialiųjų programų ir biudžetinių įstaigų pajamų už paslaugas, patalpų nuomą, iš pajamų už parduotus valstybinės žemės sklypus, iš komunalinių atliekų programos lėšų ir socialinio būsto fondo plėtros lėšų,

6 priedėlyje asignavimai iš apyvartos lėšų likučių 2018-01-01,

7 priedėlyje asignavimai iš paramos lėšų soc. infrastruktūros plėtrai,

8 priedėlyje Savivaldybės 2018 metų investicijų programa,

9 priedėlyje Savivaldybės asignavimai skoloms mokėti.

**Sprendimo projekto 1 priedėlyje tvirtinami asignavimai iš visų finansavimo šaltinių – 583162,6 tūkst. Eur** **(6 priedas)**, iš jų: Savivaldybės administracijai planuojama 82195,4 tūkst. Eur asignavimų 7-ioms programoms vykdyti, E. miesto departamentui – 2523,0 tūkst. Eur programai vykdyti, Miesto plėtros departamentui – 2895,0 tūkst. Eur 3-ims programoms vykdyti, Miesto ūkio ir transporto departamentui – 132702,1 tūkst. Eur asignavimų 8-ioms programoms vykdyti, Saugaus miesto departamentui – 1122,0 tūkst. Eur 2-iems programoms vykdyti, Socialinių reikalų ir sveikatos departamentui – 56800,9 tūkst. Eur asignavimų 3-ims programoms vykdyti, Švietimo, kultūros ir sporto departamentui – 299720,6 tūkst. Eur asignavimų 5-ioms programoms vykdyti, Turto departamentui – 4319,9 tūkst. Eur 3-ims programoms vykdyti, Vilniaus miesto savivaldybės kontrolės ir audito tarnybai – 421,6 tūkst. Eur asignavimų programai vykdyti, Administracijos direktoriaus rezervui – 300,0 tūkst. Eur ir nepaskirstytos paramos lėšos socialinės infrastruktūros plėtrai – 162,1 tūkst. Eur.

**Sprendimo projekto 2 priedėlyje tvirtinami asignavimai tik iš savivaldybės pajamų be valstybės biudžeto dotacijų, specialiųjų programų ir biudžetinių įstaigų pajamų įmokų – 358014,0 tūkst. Eur.**

Pagal LR biudžeto sandaros įstatymo 25 straipsnį Savivaldybė gali sudaryti Savivaldybės administracijos direktoriaus rezervą, kuris turi būti ne didesnis kaip 1 proc. patvirtintų Savivaldybės biudžeto asignavimų sumos. 2018 metų biudžeto projekte Savivaldybės administracijos direktoriaus rezervui numatoma 300,0 tūkst. Eur (10,4 tūkst. Eur daugiau negu 2017 metais). Administracijos rezervo lėšos gali būti naudojamosekstremaliosioms situacijoms ir (arba) ekstremaliesiems įvykiams likviduoti, jų padariniams šalinti ir padarytiems nuostoliams iš dalies apmokėti, gaisrų ir stichinių nelaimių padariniams likviduoti ir jų padarytiems nuostoliams iš dalies apmokėti.

Sprendimo projekto 3 priedėlyje tvirtinami asignavimai pagal asignavimų valdytojus tik iš valstybės biudžeto dotacijų ir Europos Sąjungos ir kitos tarptautinės finansinės paramos lėšų.

**Sprendimo projekto 5 priedėlyje tvirtinami asignavimai iš Aplinkos apsaugos rėmimo specialiosios programos, biudžetinių įstaigų pajamų įmokų už paslaugas ir patalpų nuomą, iš pajamų už parduotus valstybinės žemės sklypus, iš komunalinių atliekų programos lėšų ir socialinio būsto fondo plėtros lėšų:**

- Asignavimai iš Aplinkos apsaugos rėmimo specialiosios programos*.* Vadovaujantis LR savivaldybių aplinkos apsaugos rėmimo specialios programos įstatymu, šios programos pajamos ir išlaidos planuojamos Savivaldybės biudžete ir naudojamos Savivaldybės aplinkos apsaugos rėmimo specialiojoje programoje numatytoms priemonėms finansuoti, iš kurių iki 20 proc. skiriama visuomenės sveikatos apsaugos rėmimo specialiajai programai.

2018 metų biudžeto projekte iš Aplinkos apsaugos rėmimo specialiosios programos lėšų planuojama 1760,0 tūkst. Eur (240,0 tūkst. Eur daugiau negu 2017 m.).

- Asignavimai iš biudžetinių įstaigų pajamų įmokų už paslaugas numatoma – 16085,9 tūkst. Eur (477,8 tūkst. Eur daugiau negu 2017 m.).

- **Asignavimai iš biudžetinių įstaigų pajamų įmokų už patalpų nuomą – 760,1 tūkst. Eur** (69,5 tūkst. Eur daugiau negu 2017 m.).

- **Asignavimai iš pajamų už parduotus valstybinės žemės sklypus – 1750,0 tūkst. Eur** (700,0 tūkst. Eur mažiau negu 2017 m.). Šios lėšos bus naudojamos pagal specialią paskirtį numatytą parengtame Tarybos sprendimo projekte žemės sklypų detaliesiems planams ar žemės valdos projektams, žemės sklypų planams rengti, vertinimo išlaidoms apmokėti, įregistruoti Nekilnojamojo turto registre, inžinerinei infrastruktūrai plėtoti ir renovuoti ir kt.

- **Asignavimai iš komunalinių atliekų programos lėšų – 9000,0 tūkst. Eur** (4500,0 tūkst. Eur daugiau negu 2017 m.)

- **Asignavimai socialinio būsto fondo plėtros lėšų – 2572,0 tūkst. Eur** (1428,0 tūkst. Eur mažiau negu 2017 m.). Pagal patvirtintą 2016-03-23 Tarybos sprendimą Nr. 1-388 šios lėšos nuo 2017 m. naudojamos Savivaldybės socialinio būsto fondo plėtrai.

**Sprendimo projekto 6 priedėlyje tvirtinami asignavimai iš apyvartos lėšų likučių 2018-01-01** – 31214,4 tūkst. Eur (13983,4 tūkst. Eur daugiau negu 2017 m.).

**Sprendimo projekto 7 priedėlyje tvirtinami asignavimai iš** **Paramos lėšų socialinės infrastruktūros plėtrai – 900,0 tūkst. Eur** (100,0 tūkst. Eur daugiau negu 2017 m.).

Vadovaujantis Tarybos 2016-01-20 sprendimu Nr. 1-291 „Dėl paramos socialinės ir inžinerinės infrastruktūros plėtrai dydžių ir teikimo“ šios lėšos, gautos iš paramos teikėjų, yra apskaitomos Savivaldybės biudžete ir bus naudojamos socialinės infrastruktūros objektų plėtrai, t.y. mokykloms, darželiams, visuomeninio transporto funkcionavimo organizavimui, visuomeninių teritorijų aplinkos gerinimui.

**Savivaldybės 2018 metų investicijų programa (Sprendimo projekto 8 priedėlis).**

Investicijų programa yra sudėtinė Savivaldybės strateginio plano, Savivaldybės administracijos vykdomų programų dalis. 8 priedėlyje Savivaldybės investicijų programa tvirtinama asignavimų valdytojams pagal Savivaldybės strateginio plano programas ir finansavimo šaltinius. Siekiant užtikrinti efektyvų tam tikrai programai investiciniams projektams skirtų lėšų panaudojimą, sprendimo projekte numatytas 8.1. punktas, kuriuo pavesta Administracijos direktoriui paskirstyti kapitalo investicijas pagal investicinius projektus neviršijant asignavimų valdytojui tam tikrai programai skirtų lėšų.

2018 metų investicijų programos apimtis – 65027,4 tūkst. Eur, palyginti su 2017 metais didesnė 1118,5 tūkst. Eur. Metų bėgyje Investicijų programa dar pasipildys dotacijomis iš valstybės biudžeto bei Europos Sąjungos finansinės paramos lėšomis.

tūkst. Eur

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metai | Iš viso | Savival-dybės biudžeto | Valstybės biudžeto  dotacijos | Paramos lėšos soc. infrastr. plėtrai | Soc. būsto fondo plėtros lėšos | Skolintos lėšos | Valstybės biudžeto lėšos | Kitų fondų lėšos | Iš apyvartos lėšų likučio |
| 2017 | 63908,9 | 25940,2 | 804,0 | 664,8 | 4000,0 | 24000,0 | 220,0 | 5979,1 | 2300,8 |
| **2018** | **65027,4** | **50812,6** |  | **650,5** | **2572,0** |  |  |  | **10992,3** |
| Didėja +  Mažėja - | +1118,5 | +24872,4 | -804,0 | -14,3 | -1428,0 | -24000,0 | -220,0 | -5979,1 | +8691,5 |

**Sprendimo projekto 9 priedėlyje tvirtinami asignavimai Savivaldybės skoloms mokėti.** Finansinių rodiklių įstatyme numatyta, kad Savivaldybės 2019-01-01 kreditinis įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2018-01-01 įsiskolinimą (be paskolų). 2018 metų biudžeto projekte viso skoloms grąžinti numatoma 28400,0 tūkst. Eur (neskaitant paskolų ir restruktūrizuotų skolų pagal atidėjimo sutartis grąžinimų).

Nuo 2018 metų Savivaldybei tampa aktualios fiskalinių taisyklių nuostatos, numatytos LR fiskalinės sutarties įgyvendinimo konstituciniame įstatyme. Vadovaujantis šiuo įstatymu Savivaldybės biudžetas turi būti planuojamas, tvirtinamas, keičiamas ir vykdomas taip, kad, sprendžiant pagal biudžeto struktūrinį balanso rodiklį, apskaičiuotą kaupiamuoju principu, jis būtų perteklinis arba subalansuotas. Vilniaus miesto savivaldybės 2018 metų biudžeto balansas koreguojamas cikline komponente, kurios dydis 11770,0 tūkst. Eur (minimalus Savivaldybės biudžeto pertekliaus dydis). Tokiu būdu ribojamos Savivaldybės išlaidų apimtys, atsižvelgiant į ekonomikos pakilimą, siekiant formuoti biudžeto pertekliaus rezervą. Savivaldybės struktūrinį balansą gerina kreditorinio įsiskolinimo ir paskolų mažėjimas. Įstatymo reikalavimus biudžeto pertekliui planuojama pasiekti mažinant paskolas ir skolas: paskolų ir restruktūrizuotų skolų pagal atidėjimo sutartis, perleistų bankams, grąžinimui numatoma 36841,6 tūkst. Eur, iš jų: 18241,6 tūkst. Eur iš Savivaldybės biudžeto lėšų, 18600,0 tūkst. Eur iš dotacijos iš valstybės biudžeto pagal 2016-09-02 Taikos sutartį Nr. 14P-68 Savivaldybės skoliniams įsipareigojimams grąžinti.

**3. Galimos teigiamos ar neigiamos priimto teisės akto pasekmės, kokių priemonių būtina imtis siekiant pastarųjų išvengti**

Vadovaujantis LR biudžeto sandaros įstatymu, savivaldybių biudžetai turi būti patvirtinti per du mėnesius nuo Valstybės biudžeto ir savivaldybių biudžetų finansinių rodiklių patvirtinimo. Teigiamos pasekmės – 2018 metais į Sostinės biudžetą papildomai pateks 55,4 mln. Eur pajamų savarankiškoms funkcijoms vykdyti, iš jų 45,1 mln. Eur gyventojų pajamų mokesčio. Neigiamų pasekmių nenumatoma.

**4. Suderinamumas su Lietuvos Respublikos galiojančiais teisės norminiais aktais** Sprendimo projektas neprieštarauja Lietuvos Respublikos ir Vilniaus miesto savivaldybės galiojantiems teisės aktams.

**5. Priimtam teisės aktui įgyvendinti reikalingi papildomi (priimti, pakeisti) teisės aktai** Administracijos direktoriaus įsakymais bus patvirtinta Vilniaus miesto savivaldybės 2018 metų investicijų programa pagal investicinius projektus, programų vykdytojus ir programas, neviršijant šiuo sprendimu patvirtintoje Savivaldybės 2018 metų investicijų programoje asignavimų valdytojui tam tikrai programai skirtų lėšų sumų.

**6. Biudžeto lėšų poreikis teisės aktui įgyvendinti**

Teisės aktui įgyvendintireikalingas lėšų poreikis – 583162,6 tūkst. Eur, iš jų: 390842,0 tūkst. Eur – Savivaldybės 2018 metų biudžeto pajamų, 161106,2 tūkst. Eur dotacijų, 31214,4 tūkst. Eur – apyvartos lėšų likučių.

**7. Teisės akto projekto iniciatoriai: institucija, asmenys ar piliečių įgalioti atstovai**

Vilniaus miesto savivaldybės administracijos Finansų ir strateginio planavimo departamentas. **8**. **Teisės akto projekto autoriai (rengėjai)**

Finansų ir strateginio planavimo departamento Strateginio planavimo ir biudžeto skyrius (vedėjas Almantas Šimonis, tel. 219 7957, el. p. almantas.simonis@vilnius.lt, vyriausioji specialistė Violeta Seliuchovienė, tel. 211 2276, el. p. violeta.seliuchoviene@vilnius.lt, vyriausioji specialistė Aušra Valiukonienė, tel. 211 2275, el. p. ausra.valiukoniene@vilnius.lt).

**9. Teisės akto projekto nauda Vilniui ir vilniečiams**

Biudžete numatytos išlaidos skiriamos vilniečiams svarbioms sritims: ugdymo įstaigų statybai, modulinių vaikų darželių kūrimui, švietimo kokybės gerinimui; gatvių remontui, žvyrkelių ir sodų teritorijose esančių gatvių asfaltavimui, pėsčiųjų ir dviračių takų, šaligatvių įrengimui, vaikų žaidimų aikštelių įrengimui, vilniečių kiemų – neužstatytų bendrų plotų kiemuose pavertimui patogiomis kaimyniškomis erdvėmis (Kaimynijų programa); inovatyvių darnaus judumo ir eismo saugos priemonių diegimui; vykdomų baseinų statybų tęstinumui; tęsiamas sporto aikštelių viešosiose erdvėse ir prie mokyklų įrengimas; socialinių paslaugų srities darbuotojų darbo užmokesčio padidinimui ir šeimos gydytojo institucijos stiprinimui; didelis dėmesys skiriamas Lietuvos Valstybės atkūrimo šimtmečio paminėjimui.

PRIDEDAMA:

1 priedas. Savivaldybės 2018 metų biudžeto prognozuojami finansiniai šaltiniai, 1 lapas.

2 priedas. Savivaldybės biudžeto prognozuojamos pajamos pagal LR valstybės biudžeto ir savivaldybių biudžetų finansinių rodiklių patvirtinimo įstatymus 2017–2018 m., 1 lapas.

3 priedas. Savivaldybės 2018 metų biudžeto prognozuojamos pajamos, 1 lapas.

4 priedas. Savivaldybės 2018 metų biudžeto pajamų plano projekto palyginimas su 2017 metų patvirtintu biudžetu, 2 lapai.

5 priedas. Savivaldybės biudžeto pajamų struktūra 2017–2018 m., 1 lapas.

6 priedas. Savivaldybės 2018 m. biudžeto projekto lyginamoji lentelė pagal asignavimų valdytojus ir programas iš visų finansavimo šaltinių, 4 lapai.

7 priedas. Turto departamento 2018 m. biudžeto projekto lyginamoji lentelė (be dotacijų), 1 lapas.

8 priedas. E. miesto departamento 2018 m. biudžeto projekto lyginamoji lentelė (be dotacijų), 1 lapas.

9 priedas. Kontrolės ir audito tarnybos 2018 m. biudžeto projekto lyginamoji lentelė (be dotacijų), 1 lapas.

10 priedas. Saugaus miesto departamento 2018 m. biudžeto projekto lyginamoji lentelė (be dotacijų), 2 lapai.

11 priedas. Miesto plėtros departamento 2018 m. biudžeto projekto lyginamoji lentelė (be dotacijų), 4 lapai.

12 priedas. Socialinių reikalų ir sveikatos departamento 2018 m. biudžeto projekto lyginamoji lentelė (be dotacijų), 14 lapų.

13 priedas. Miesto ūkio ir transporto departamento 2018 m. biudžeto projekto lyginamoji lentelė (be dotacijų), 12 lapų.

14 priedas. Savivaldybės administracijos 2018 m. biudžeto projekto lyginamoji lentelė (be dotacijų), 9 lapai.

15 priedas. Švietimo, kultūros ir sporto departamento 2018 m. biudžeto projekto lyginamoji lentelė (be dotacijų), 10 lapų.

Departamento direktorius Darius Leišys