**VILNIAUS MIESTO SAVIVALDYBĖS TARYBA**

**SPRENDIMAS**

**DĖL VILNIAUS MIESTO SAVIVALDYBĖS 2018 METŲ BIUDŽETO TVIRTINIMO**

2018 m.

Vilnius

Vadovaudamasi Lietuvos Respublikos vietos savivaldos įstatymo 16 straipsnio 2 dalies   
15 punktu, Lietuvos Respublikos biudžeto sandaros įstatymo 26 straipsnio 4 dalimi ir Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymo 4 straipsnio 3 dalimi, Vilniaus miesto savivaldybės taryba n u s p r e n d ž i a:

1. Patvirtinti Vilniaus miesto savivaldybės 2018 metų biudžetą: 551948200 (penkis šimtus penkiasdešimt vieną milijoną devynis šimtus keturiasdešimt aštuonis tūkstančius du šimtus) Eur pajamų ir 583162600 (penkis šimtus aštuoniasdešimt tris milijonus vieną šimtą šešiasdešimt du tūkstančius šešis šimtus) Eur asignavimų (1 priedėlis), iš jų: 358014000 (tris šimtus penkiasdešimt aštuonis milijonus keturiolika tūkstančių) Eur asignavimų iš biudžeto pajamų (2 priedėlis), 161106200 (vieną šimtą šešiasdešimt vieną milijoną vieną šimtą šešis tūkstančius du šimtus) Eur dotacijų (iš valstybės biudžeto ir Europos Sąjungos ir kitos tarptautinės finansinės paramos) (3 priedėlis), 31928000 (trisdešimt vieną milijoną devynis šimtus dvidešimt aštuonis tūkstančius) Eur asignavimų iš Aplinkos apsaugos rėmimo specialiosios programos, biudžetinių įstaigų pajamų, pajamų už parduotus valstybinės žemės sklypus, socialinio būsto fondo plėtros lėšų ir pajamų iš vietinės rinkliavos už komunalinių atliekų surinkimą (5 priedėlis), 31214400 (trisdešimt vieną milijoną du šimtus keturiolika tūkstančių keturis šimtus) Eur asignavimų iš apyvartos lėšų likučių 2018 m. sausio 1 d. (6 priedėlis), 900000 (devynis šimtus tūkstančių) Eur asignavimų iš paramos lėšų socialinės infrastruktūros plėtrai (7 priedėlis). 2018 m. sausio 1 d. asignavimai viršija pajamas 31214400 (trisdešimt vienu milijonu dviem šimtais keturiolika tūkstančių keturiais šimtais) Eur apyvartos lėšų likučiais.

2. Patvirtinti Vilniaus miesto savivaldybės biudžetinių įstaigų 2018 metų įmokas į Savivaldybės biudžetą už patalpų nuomą ir išlaikymą švietimo, socialinės apsaugos ir kitose įstaigose – 16846000 (šešiolika milijonų aštuonis šimtus keturiasdešimt šešis tūkstančius) Eur (4 priedėlis).

3. Patvirtinti Vilniaus miesto savivaldybės 2018 metų investicijų programą (8 priedėlis).

4. Nustatyti, kad iš patvirtintų biudžeto asignavimų 28400000 (dvidešimt aštuoni milijonai keturi šimtai tūkstančių) Eur skiriama esamoms 2018 m. sausio 1 d. skoloms už atliktus darbus, suteiktas paslaugas ir įsigytas prekes padengti (9 priedėlis).

5. Patvirtinti Vilniaus miesto savivaldybės administracijos ir jos struktūrinių padalinių darbo užmokesčio fondą – 16846000 (šešiolika milijonų aštuonis šimtus keturiasdešimt šešis tūkstančius) Eur.

6. Įgalioti Savivaldybės administracijos direktorių Tarybai patvirtinus 2018 metų biudžetą atsižvelgiant į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas, atitinkamai patikslinti patvirtintą biudžetą.

7. Suteikti teisę Savivaldybės administracijos direktoriui:

7.1. pasirašyti susitarimus ir taikos sutartis dėl Vilniaus miesto savivaldybės skolų išdėstymo ne ilgesniam kaip penkerių metų laikotarpiui sumokant ne daugiau kaip 6 mėnesių delspinigius (jeigu jie buvo priskaičiuoti), mokant ne daugiau kaip 5 proc. dydžio palūkanas už uždelstus mokėjimus ir bylinėjimosi išlaidas (žyminį mokestį ir kitas bylinėjimosi išlaidas pagal Lietuvos Respublikos teisingumo ministro 2004 m. balandžio 2 d. įsakymu Nr. 1R-85 patvirtintas Rekomendacijas dėl civilinėse bylose priteistino užmokesčio už advokato ar advokato padėjėjo teikiamą teisinę pagalbą (paslaugas) maksimalaus dydžio);

7.2. pasirašyti susitarimus ir taikos sutartis dėl Vilniaus miesto savivaldybės negyvenamųjų patalpų nuomos mokesčio mokėjimo atidėjimo, išdėstymo ar sumažinimo 2018 metais, įskaitant delspinigių sumažinimą iki 0,02 proc. nuo pagrindinės skolos bei dėl delspinigių ir baudų sumažinimo ar atleidimo nuo jų pagal Savivaldybės sudarytas paramos sutartis, jei skolininkas moka ne mažiau kaip 5 proc. dydžio palūkanas už uždelstus mokėjimus bei teisės aktų nustatyta tvarka pasirašo skolos apmokėjimo vekselį;

7.3. pasirašyti susitarimus dėl inžinerinės ir socialinės infrastruktūros plėtros apimties sumažinimo, išdėstymo ir atidėjimo pagal pasirašytas sutartis dėl inžinerinės ir socialinės infrastruktūros plėtros (ši nuostata netaikoma, jeigu parama inžinerinei ir socialinei infrastruktūrai pinigais, turtu ar paslaugomis jau yra suteikta iki šio sprendimo įsigaliojimo).

8. Pavesti Savivaldybės administracijos direktoriui:

8.1. paskirstyti ir patvirtinti Vilniaus miesto savivaldybės 2018 metų investicijų programoje numatytas kapitalo investicijas pagal programų vykdytojus ir investicijų projektus neviršijant asignavimų valdytojui tam tikrai programai skirtų lėšų;

8.2. patvirtinti Savivaldybės administracijos struktūrinių padalinių ir seniūnijų metinius veiklos planus (2018 metų);

8.3. patvirtinti šeimos gydytojo institucijos stiprinimo Vilniaus miesto savivaldybei pavaldžiose įstaigose priemonių finansavimo tvarkos aprašą.

9. Pritarti taikos sutarčių sudarymui bylose dėl žemės nuomos mokesčio sumokėjimo, jeigu mokėjimai yra išdėstomi ne ilgiau kaip vieneriems metams mokant kas mėnesį lygiomis dalimis  ir jeigu sumokami delspinigiai ir (ar) palūkanos bei Savivaldybės patirtos bylinėjimosi išlaidos (apmokėti antstoliams, už skelbimą spaudoje ir kitas bylinėjimosi išlaidas).

10. Pavesti Savivaldybės biudžeto asignavimų valdytojams ir biudžetinių įstaigų vadovams sudarant 2018 metų išlaidų sąmatas numatyti reikiamus asignavimus esamoms 2018 m. sausio 1 d. skoloms už suteiktas paslaugas, atliktus darbus ir įsigytas prekes padengti. Užtikrinti, kad Savivaldybės 2019 m. sausio 1 d. esantis įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2018 m. sausio 1 d. įsiskolinimą (mokėtinas sumas, išskyrus sumas paskoloms grąžinti).

11. Pritarti viešųjų pirkimų sutarčių, kurių terminas ne ilgesnis kaip treji metai, sudarymui bei užtikrinti sutarčių vykdymo finansavimą visą šių sutarčių galiojimo laikotarpį, jeigu visas arba dalis finansavimo yra numatyta Vilniaus miesto savivaldybės 2018 metų biudžete. Viešųjų pirkimų sutartims, kurių terminas yra ilgesnis kaip treji metai, sudaryti atlikus viešųjų pirkimų procedūras turi būti gautas išankstinis Tarybos pritarimas. Asignavimų valdytojai (o kai asignavimų valdytojas yra Savivaldybės administracijos direktorius – pirkimo iniciatorius), Vilniaus miesto savivaldybės viešųjų pirkimų komisijos ir Savivaldybės administracijos Viešųjų pirkimų skyrius pradeda ir atlieka viešųjų pirkimų procedūras, sudaro sutartis darbams, prekėms ir paslaugoms laikydamiesi šiuo punktu nustatytos tvarkos.

12. Pavesti Savivaldybės administracijos direktoriui sumažėjus finansavimui vykdyti derybas su tiekėjais (rangovais) dėl atsiskaitymo pagal ilgalaikes sutartis terminų pratęsimo.

13. Paimti Lietuvos Respublikos teisės aktų nustatyta tvarka paskolas ankstesniems skoliniams įsipareigojimams vykdyti.

14. Įgalioti Vilniaus miesto savivaldybės administracijos direktorių pasirašyti Vilniaus miesto savivaldybės paskolų sutartis su bankais.

15. Pavesti Tarybos ir mero sekretoriato Rinkodaros ir komunikacijos skyriui paskelbti   
šį sprendimą Lietuvos Respublikos teisėkūros pagrindų įstatymo nustatyta tvarka.

|  |  |
| --- | --- |
| Meras |  |